#Inspirasiekos Episode 6: Botter
JY LEES NOU #Inspirasiekos Episode 6: Botter
Kyk 'Inspirasiekos met SARIE' elke Maandag om 18:30 op VIA (DStv-kanaal 147). Trots aangebied in samewerking met Spekko Rice! Hier's episode 6 se resepte:
Vanaand op #Inspirasiekos Met SARIE: Herman Lensing toor met botter.
Gnocchi met bone en bruin botter
Daar is iets spesiaals aan tuisgemaakte pasta. Dit laat jou dadelik bederf voel.
2 aartappels, gekook tot sag, skil verwyder
210 g (375 ml) meel, plus ekstra vir uitrol
70 g groenbone, gedompel in kookwater
70 g suiker-ertjies, gedompel in kookwater
Druk gaar aartappels deur ’n sif tot ’n fyn puree. Voeg eier en meel by en meng tot ’n hanteerbare deeg. Voeg nog meel by, indien nodig, totdat dit nie meer klewerig is nie. Geur goed met sout en swartpeper. Laat rus vir 20 minute. Verdeel deeg in 4 en bestrooi ’n oppervlak met meel. Gebruik jou vingerpunte en rol deeg in lang silinders uit, sowat 2 cm dik. Sny gerolde deeg in 2 cm lange gnocchi en hou eenkant terwyl jy die res uitrol. Kook ’n groot pot vol water en gooi gnocchi in. Sodra hulle dryf, is hulle gaar. Dreineer en hou eenkant. Smelt botter in ’n groot pan. Voeg salieblare by, gevolg deur bone. Braai vir 5 minute en voeg gaar gnocchi by. Braai vir 5 minute. Geur goed met sout en swartpeper. Sit warm voor. Wenk Besoek jou naaste deli as jy nie tyd het om self gnocchi te maak nie. Hulle hou won-derlike gnocchi aan wat byna net so lekker is.
Aspersies met regte hollandaise
Luuks en heerlik
500 g vars aspersies
Bring ’n pot met water tot kookpunt en sit ’n glasbak bo-op. Die bodem van die bak moenie aan die water raak nie. Verlaag hitte tot water net stadig prut. Gooi eiergele in bak en klits met ’n draadklitser tot lig en romerig. Sit botter stadig by terwyl jy aanhou klits tot mengsel dik en romerig is. Haal van hitte af. Voeg sap en skil van suurlemoen by. Geur goed met sout en swartpeper na smaak. Bring nog ’n pot water tot kookpunt. Breek onderste punte van aspersies af en sit aspersies in kookwater. Laat vinnig kook vir 1 minuut tot sag maar nog krakerig. (Al dente, soos die Fransman sal sê!) Dreineer aspersies en sit voor met hollandaisesous.
Die sous heet bagna càuda, wat Italiaans is vir “in ’n warm bad”. Probeer dit as voorgereg – jy sal net nog en nog wil eet! Maak dit met geklaarde botter waarvan die melkvet verwyder is.
’n hand vol gekapte Italiaanse pietersielie
125 ml geklaarde botter
skil van 3 suurlmeoen
1 kop (sowat 340 g) blomkool, gestoom tot halfgaar en in los blomme gebreek
Plaas olyfolie in middelslag-pot en verhit tot louwarm. Voeg knoffel en ansjovis by. Roer met draadklitser oor hitte tot ansjovis baie fyn is en mengsel geurig ruik. Verwyder van hitte en voeg pietersielie by. Laat effens afkoel tot louwarm. Klits botter lepel vir lepel by tot mengsel romerig raak. Geur met peper – sout is onnodig. voeg suurlemoen by. Gooi in opdienbakkies en sit voor met blomkool.